गृह मंत्रालय केन्द्र सरकार ने श्री दिनेश्वर शर्मा को जम्मू एवं कश्मीर में अपना प्रतिनिधि नियुक्त किया एक अहम घटनाक्रम में केन्द्र सरकार ने खुफिया ब्यूरो (आईबी) के पूर्व निदेशक श्री दिनेश्वर शर्मा को जम्मू एवं कश्मीर में भारत सरकार का प्रतिनिधि नियुक्त किया है ताकि वह जम्मू एवं कश्मीर राज्य के निर्वाचित प्रतिनिधियों विभिन्न संगठनों तथा संबंधित व्यक्तियों के साथ बातचीत की प्रक्रिया को आगे बढ़ा सकें।